Charlie Plummer

Charlie Faulkner Plummer (lahir 24 Mei 1999) adalah seorang pelakon Amerika Syarikat. Plummer memulakan kerjayanya sebagai pelakon kanak-kanak dalam filem pendek sebelum muncul dalam drama televisyen Boardwalk Empire dan Granite Flats. Beliau membuat penampilan sulung filemnya dalam drama arahan David Chase, Not Fade Away (2012) sebelum memegang peranan utama dalam debut arahan Felix Thompson, King Jack (2015).

Pada tahun 2017, Plummer mendapat pengiktirafan yang lebih luas untuk peranan tambahan dalam filem ngeri jenayah Ridley Scott, All the Money in the World, dan peranan utamanya dalam drama Andrew Haigh, Lean on Pete. Penampilannya dalam Lean on Pete mendapat pujian kritikal dan beliau memperoleh Anugerah Marcello Mastroianni untuk pelakon baru muncul di Festival Filem Venice ke-74.

Kehidupan awal 
Plummer dilahirkan di Poughkeepsie, New York, kepada pelakon teater Maia Guest dan penulis-penerbit John Christian Plummer, dan dibesarkan di Cold Spring. Beliau mempunyai seorang adik lelaki, James. Keluarganya sering berpindah kerana pekerjaan ibu bapanya, menyebabkan beliau bersekolah di tujuh sekolah yang berbeza iaitu tiga di Los Angeles, dua di utara New York dan dua di Bandaraya New York. 

Walaupun bersifat sangat pemalu semasa kecil, Plummer terdedah kepada bidang lakonan pada usia dini oleh ibu bapanya yang pernah bekerja di teater. Beliau memperoleh pengalaman berlakon dalam penerbitan pementasan drama dan muzikal tempatan, mengiktiraf pengalaman tersebut mencetuskan perasaan cinta beliau dalam bidang lakonan. Beliau berjumpa dengan pengurusnya yang sekarang pada usia sepuluh tahun ketika kali pertama mencari peranan lakonan profesional. 

Plummer akhirnya berpindah ke Sekolah Kanak-kanak Profesional di Manhattan kerana tuntutan jadual penggambarannya di rancangan televisyen.

Filemografi

Filem

Televisyen

Rujukan

Pautan luar 
 
 

Kelahiran 1999
Orang hidup
Pelakon lelaki Amerika Syarikat